Separuh Akhir Muzik Muzik 35

Separuh Akhir Muzik-Muzik 35 ialah sebuah program televisyen yang ditayangkan di TV3 sebagai sebahagian daripada proses penentuan juara dalam program mingguan Muzik Muzik di mana ia diadakan selama tiga pusingan bagi menentukan lagu mana yang layak bertanding di Anugerah Juara Lagu ke-35.

Senarai Lagu Semi-Finalis Muzik Muzik 35
Program Muzik Muzik musim ke-35 telah bermula sejak Disember 2019. Dalam tempoh 47 minggu tersebut, sebanyak 16 buah karya telah mengungguli carta Muzik Muzik 35. Senarai 30 buah lagu yang layak ke peringkat Separuh Akhir diumumkan pada 2 November 2020. Berbeza dengan musim sebelumnya, program Separuh Akhir pada kali ini akan diadakan dalam tiga episod untuk tiga hari berturut-turut. Kesemua episod Separuh Akhir akan bersiaran tanpa penonton seperti program-program siaran langsung yang lain dan akan bersiaran pada pukul 9 hingga 11 malam dari Sri Pentas 2, Plaza Alam Sentral, Shah Alam, selaras dengan garis panduan prosedur operasi standard (SOP) yang telah ditetapkan.

Keputusan penilaian 12 buah lagu finalis AJL35 dilakukan oleh juri-juri profesional iaitu Ajai, Edrie Hashim, Datuk Mokhzani Ismail, Helen Yap, Fauzi Marzuki, AG Coco dan diketuai oleh Azmeer.

Pusingan Pertama (20 November 2020)

Pusingan Kedua (21 November 2020)

Pusingan Ketiga (15 Disember 2020) 
Pusingan ketiga separuh akhir Muzik Muzik 35 (SFMM35) yang ditunda sebelum ini dari tarikh asalnya,22 November lalu kembali bersiaran pada 15 Disember 2020.

Sumber:

Nota terkini

 Ezra Kong mengungguli senarai komposer dan penulis lirik yang paling banyak lagunya bertanding dengan enam buah lagu. Beliau diikuti rapat oleh Faizal Tahir dan Mike Chan dengan lima karya.
 Yonnyboii mengungguli senarai penyanyi yang paling banyak bertanding dengan tiga buah lagu.
 13 daripada 30 lagu yang layak merupakan karya duet dan kolaborasi. 
 10 penyanyi layak dengan sekurang-kurangnya dua buah lagu; iaitu Yonnyboii (3), Azlan & The Typewriter (2), Dayang Nurfaizah (2), Ernie Zakri (2), Naim Daniel (2), Dato' Sri Siti Nurhaliza (2), Stacy (2), Syamel (2), Tuju (2) dan Wany Hasrita (2).
Pemenang Lagu Terbaik pada setiap episod membawa pulang baucer WOW Shop RM1,000.

Kontroversi Penjurian SFMM 35
Peringkat Separuh Akhir Muzik Muzik 35 telah mencetuskan kontroversi apabila keputusan 12 lagu yang mara ke peringkat akhir tidak menepati ramalan peminat apabila dua lagu paling popular pada tahun 2020 iaitu "Sakit" (Yonnyboii/Zynakal) dan "Sembah" (Naim Daniel) tidak terpilih. Ketua juri Azmeer dalam satu kenyatan menjelaskan pemilihan lagu ke peringkat akhir tidak mengambil kira nyanyian penyanyi mahupun populariti lagu. Kenyataan ini bercanggah dengan kenyataan beliau dalam edisi sebelumnya dimana nyanyian dikatakan sebagai salah satu elemen penting penjurianhttps://www.bharian.com.my/hiburan/selebriti/2019/02/528664/saya-tak-cakap-suara-sufian-kemek. Lagu "Sembah" pula dikatakan tidak layak kerana elemen penampilan muzik oleh gitaris Man Kidal dikatakan menenggelamkan vokal Naim. Pertikaian ini juga menyebabkan wujud ura-ura mengatakan "Sakit" tidak layak ke final kerana masalah disiplin. Selain mendapat kecaman warganet, beberapa artis senior seperti Dato Hattan, Dato AC Mizal, Joe Flizzow, usahawan Dato Sri Vida dan ramai lagi meluahkan kekesalan atas ketidak telusan penjurian AJL dan menyeru barisan juri AJL digantikan dengan pengkarya yang mewakili generasi muda dan bersifat telus. Warganet juga menyeru supaya penjurian AJL lebih bersifat telus, tanpa ada sebarang campurtangan produksi mahupun pilih kasih. Sementara itu pengarah drama terkenal Shahrulezad Mohammedin menasihatkan artis supaya tidak bertanding jika merasakan penjurian tidak adil . 

Ironinya, lagu "Sakit" merupakan lagu yang paling banyak distrim pada tahun 2020 dan diiktiraf oleh Recording Industry Music Malaysia (RIM) menerusi Carta RIM, sekaligus tidak menafikan impak besar lagu tersebut yang sememangnya menjadi siulan ramai. Sementara itu, komposer dan penyanyi Hael Husaini terpaksa berdepan kecaman dan wasangka warganet apabila didakwa memborong kek lumut yang dijual oleh penerbit Muzik-Muzik yang mana hal ini menurut warganet telah menimbulkan 'conflict of interest' ekoran tiga lagunya layak ke peringkat akhir dan seringkali menjadi pilihan juri sejak edisi ke-32. Penerbit Muzik-Muzik Nurhul Huda Khalid menegaskan pihak produksi tidak akan tunduk kepada kecaman warganet malah menegaskan barisan juri separuh akhir adalah yang terbaik, biarpun diakui kontroversi penjurian AJL kali ini merupakan yang paling buruk sejak AJL ke-17 . Biarpun gagal, lirik lagu "Sakit" diangkat sebagai rujukan dalam kertas model peperiksaan Sijil Pelajaran Malaysia pada tahun 2021 oleh Lembaga Peperiksaan Malaysia. .

Lihat Juga
Separuh Akhir Muzik Muzik 34
Separuh Akhir Muzik Muzik 36
Anugerah Juara Lagu
Juara Carta Mingguan Muzik Muzik 35

Rujukan